|  |
| --- |
| Tantárgy: Ének-zeneTémakör: ZenetörténetTananyag: A barokk zenekarAz óra típusa: Új ismeretet feldolgozó óraElőzetes ismeretek: Hangszercsoportok (vonós/ ütős/ billentyűs/ fa- és rézfúvós) nevei.Az óra céljai:  Oktatási célok: A barokk zenekarral való megismerkedés, elhelyezkedésének és felépítésének struktúrája. A zenekarban játszó hangszerek neveinek, hangjainak és csoportjainak megtanítása.  Képzési célok: A tanuló az óra végére képes legyen meghatározni a barokk zenekar felépítésének körvonalait és különbséget tudjon tenni a barokktól különböző zenei korszakok zenekarainak és műveinek hangzása között a nem odaillő hangszerek a meghallásával. Zenében való tájékozódás aktív zenehallgatással.  Nevelési célok: A zenei élmény iránti nyitottság, a zenei struktúrák és sokszínűség felfedeztetése. Az önkifejezés és véleménynyilvánítás gyakorlása.  |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| (Tanóra előtt)10-15 perc | **Előkészítő szakasz** A teremben a székek a barokk zenekar elrendezésében vannak elhelyezve, az osztály létszámától függően, azonban a hangszerek számának arányait megtartva (pl. több a hegedű, mint a nagybőgő.) A hangszer-csoportok helyét táblák jelzik a széken elhelyezve. |   | **Teremrendezés** |  |  | A létszámelosztás nem feltétlenül lesz megfelelő a korabelihez képest. |
| 5 p. | **Ráhangolás** Cél: Hangszerek felismerése hangszercsoport szerint. Amikor a gyermek belép a terembe, már rögtön az óra részese legyen. Az óra témájába való belehelyezkedés az első perctől. Figyelem és érdeklődés felkeltése.  | **1.)**A gyerekek egyesével jönnek be a terembe és foglalják el a helyüket. Ennek módja a **hangszerfelismerés**: milyen hangszertípust hall a digitális lejátszóról. (vonós/ ütős/ billentyűs/ fafúvós és rézfúvós/pengetős) Ha eltalálta, az adott hangszercsoport nevét, képét és csoportját megkapja egy kis (a5-ös) méretű táblán, **megkeresi a helyét** a zenekarban, majd leül a megfelelő helyre.  | Hangszerek hangjának **mutatása**.**Koordinálás** és szükség szerinti **rávezetés** a megoldásra.  | **Frontális osztálymunka.****Egyéni munka.**  | - hangszóró - digitális hanglejátszó eszköz- A/5-ös méretű hangszerkártyák | Szükséges előzetes ismeret: hangszercsoportok nevei (vonós/ ütős/ billentyűs/ fa- és rézfúvós/pengetős.A hangok lejátszásánál figyeljünk, hogy annyiszor játsszuk az egyes hanganyagot, ahány hangszert fogunk kiosztani ahhoz a hangszercsoporthoz! |
| 5 p.3 p.  | **Célkitűzés****Hangulati előkészítés és motiváció**Cél: A barokk zene iránti érzékenyítés és a tanulók érdeklődésének felkeltése. Előremutatás az óra további részeire. Spontán zenei élmények elmélyítése. **Új információk ismertetése**Cél: a karmesteri/karnagyi feladatok tisztázása, fontosságának kiemelése. **Elmélyítés, meglévő ismeretek aktiválása.** Cél: a barokk zene sokszínűségére való figyelemfelkeltés, és a barokk zeneszerzők palettájának említésszintű bemutatása. Barokk zenekar és hangszerek élményközpontú megfigyeltetése, bemutatása. Különböző karakterek és hangulatok felismserése.  | **2.)**Önálló célmeghatározás- vajon mi lehet az óra témája? **3b.)**A megtekintés után a gyerekek megosztják a tanítóval a meghallgatás utáni első, spontán reakciójukat, észrevételeiket, mi a véleményük a hallottakról- látottakról.**/Megfigyelés, véleménynyilvánítás,önkifejezés/** **/Megfigyelés, önkifejezés, válaszadás, összefüggések keresése /** | **3a.)****Tanítói közlés**Mindenek előtt mutatok nektek egy barokk zenemű részletet, kíváncsi vagyok, hogy mit gondoltok róla! Az egyik leghíresebb barokk zeneszerző, G. Fr. Händel művét hallgatjuk, amit a 110. zsoltár szövegére komponált 22 éves korában!Miközben nézzük a videót, próbáljatok minél jobban odafigyelni minden kis részletre![G.F. Handel: Dixit Dominus](https://www.youtube.com/watch?v=dS65-ZvUSSM&t=203s)(A felvételt 3.23- 5.33-ig terjedően nézzük.) **3c.)**Spontán reakciók utáni **tanítói kérdés:**Milyen hangulatú a zene, ezt miből gondolod? Mit gondolsz, miről szólhat ez a zsoltár- hogyan mutatja be Istent? Vajon milyen nyelven szól? Van-e értelme az elől álló ember „kalimpálásának”? Mit csinál és miért? Mi lenne, ha nem lenne ott? **4a.)****Tanítói magyarázat***Manapság minden hangszeres vagy vokális (mit jelent, hogy vokális?) karnak a vezetője a karmester vagy a karnagy. Ő az, aki aki irányítja a zenekart. Jelzi az éppen játszott mű tempóját, hangerejét, a különböző hangszerek vagy szólamok belépését vagy éppen elnémulását. A barokk zenekart általában a csembaló előtt ülő játékos irányította, mégis a romantika kora óta karmester vezényli a barokk műveket is, különösen a sok játékost foglalkoztató zenekarokat.**Nézzünk meg egy másik videót, amiben egy olasz barokk zeneszerző, Monteverdi művét adják elő - figyeljétek meg, hogy hogyan engedelmeskedik a zenekar és a kórus a karmesternek!*[Monteverdi- Vespro della Beata Vergine](https://www.youtube.com/watch?v=S99FCAFNgaA&t=2552s) | **Frontális om.** **Frontális om.** **Frontális om.** **Frontális om.**  | - számítógép- digitális tábla/ kivetítő- hangszóró | Monteverdi videó: A felvételt 4.36- 5.57-ig terjedően nézzük. |
| 12p | **Meglévő ismeretek aktiválása.****Gyakorlás.** Cél: Ritmuskészség fejlesztése a fokozatosság elvén. A tanulók „zenekarban betöltött szerepének” tudatosítása, elmélyítése. **Meglévő ismeretek aktiválása. Gyakorlás.** **Cél:** A tanuló bele tudjon helyezkedni a karmesteri felelősségbe. Ritmikai készség és dinamikai érzék fejlesztése. Improvizációs készség fejlesztése. Önálló zenei megnyilatkozás.  | A gyerekek **utánozzák és követik** a tanító által adott mozdulatokat, hangokat.A gyerekek **utánozzák és követik** a tanító által adott mozdulatokat, hangokat.A tanulók a ritmusnak és a néma utasításoknak megfelelően lesznek **visszhangjai** a tanítónak. Mindenki által ismert népdal **választása és éneklése** a tanítói utasítások szerint. A vállalkozó kedvű gyerekek a tanító példáját követve szintén kiállhatnak vezényelni az osztályt.  | **5.)****Tanítói utasítás és bemutatás***Próbáljuk ki! Játsszuk azt, hogy én vagyok a karmester- álljatok fel, tegyétek azt, amit én teszek- figyeljetek arra, hogy mindent pontosan utánozzatok!* **5a.)****Tanítói utasítás és bemutatás***Tapsold vissza azt a ritmust, amit én tapsolok! Mindig az a hangszercsoport tapsoljon, amelyiknek hangosan mondom a nevét!* (A biztonság kedvéért minden csoporttal ismételtessük át a nevüket.)Pár ritmus elismétlése után: *Nem fogok beszélni, figyelj a kezemre: akire mutatok, az a csoport tapsoljon. Egyébként, ha a fejem fölött tapsolva mutatom a ritmust, minden csoport tapsoljon!***5b.)****Tanítói utasítás és bemutatás***Most válasszunk egy népdalt, amit mindannyian ismertek és énekeljük el közösen!*A népdal eléneklése után a tanító vezénylő mozdulatokkal irányítja az éneklést:*felfele mozduló kar felfelé nyitott tenyérrel- hangerő növelése**lefele mozduló kar lefelé nyitott tenyérrel-**hangerő csökkentése**leintés- az éneklés abbahagyása* | **Frontális om.** **Frontális om.**  |  |  |
| 2 p.  | **Új információk ismertetése.**Cél: A tanulók legyenek tisztában azzal, hogy mit nevezünk barokk zenekarnak.  |  | **6.)****Tanítói magyarázat**Térjünk vissza a barokk zenekarhoz! A barokk korban a zenekar nem volt konkrétan körülírható, meghatározható - voltak kisebb és nagyobb zenekarok is. A kisebb zenekarokat kamarazenekarnak hívjuk. Az európai országokban sok más különbség is volt a barokk zenekarok között: méretileg, hangszerileg és játékstílusban is. Így nem lehet meghatározni konkrétan a barokk zenekar felépítését, mégis ami minden zenekari műre jellemző volt, az a folyamatosan szóló basszus (basso continuo), amit olyan hangszer játszott, amely akkordokat is tudott megszólaltatni. Mondjunk ilyeneket (csembaló, orgona, lant, stb.)! Mindez azt eredményezte, hogy a barokk zenekarban mindig eggyel többen játszottak, mint ami a partitúrában (a zenemű minden szólamát tartalmazó kotta) szerepelt. A mai órán egy barokk nagyzenekarban ültök. Ki lett a continuo játékos? Az, aki a nagybőgő, a cselló, a csembaló, orgona vagy lant kártyáját kapta. Emeljétek fel a kezeteket. Nézzünk meg egy XVIII. századi ábrázolást, ahol a continuo-csoport bal oldalon foglal helyet. <http://keptar.oszk.hu/025800/025816/1961_nagykep.jpg>  | **Frontális om**.  |  |  |
| 10 p.  | **Meglévő ismeretek aktiválása. Gyakorlás. Elmélyítés. Rendszerezés.****Összefoglalás.**Cél: A tanulók legyenek képesek a barokk zenekarban betöltött szerepüket felismerni, a hangszereket hangjuk és kinézetük alapján besorolni. | **7.)**[Learning apps #1](https://learningapps.org/5446933) A gyerekek feladata, hogy a kezükben levő saját táblájuk szerint a digitális táblán **párosítsák** a hangszerük képét az annak megfelelő hanggal. A feladat, hogy amikor elhangzik a hanganyag, a hangszercsoport álljon fel és aki közülük **felismerte** a saját hangszerét, emelje magasra a tábláját.(A gyerekek kezében és a táblán levő kép a hangszerről ugyanaz.)  | **Koordinálás****Értékelés****Irányítás** | **Csoportmunka****Egyéni munka** **Frontális om.** | - számítógép- digitális tábla/ kivetítő- hangszóró- Learning apps játék- gyerekek hangszertáblái | Mivel mindegyik gyerek kezében van egy hangszer képpel és névvel, ezért nem jelenthet gondot a feladat megoldása. Bár jó lenne, ha a gyerekek maguk párosíthatnának, de a fennakadás és az időhúzás elkerülése érdekében a digitiális táblánál/ kivetített számítógépnél a párosítást a tanító végzi el.  |
| 5 p.  | **Összegzés. Rögzítés. Reflektálás.** Cél: A zenei hallás fejlesztése. Hangszínek iránti érzékenység kialakítása. Tudatos együtthaladás a zenével.  | **8b.)**A részlet meghallgatását követően a tanulók **válaszolják meg** a tanító által feltett kérdéseket. [J.S.Bach - Karácsonyi oratórium](https://www.youtube.com/watch?v=98UjjwzJBFE)(0.55-2.54) | **8a.)****Tanítói közlés és kérdés.** A következőkben azt szeretném, ha így az óra vége felé még jobban bele tudnátok élni magatokat a barokk zenekari tagok helyzetébe, és a sok feladat után egy kicsit elcsendesedhetnénk!Ha elindul a zene, csukd be a szemed és próbálj meg csak a saját hangszeredre koncentrálni, csak azt kihallani a műrészletből! Vajon van-e olyan rész, amikor a te hangszered egyáltalán nem szólal meg? Van-e olyan, amikor halkabban vagy hangosabban szól a te hangszercsoportod? stb.**8c.)**A tanító a **kérdéseit** a zene meghallgatása után **kiegészítheti** a következőkkel: Nehéz volt csak a saját hangszercsoportodra koncentrálni? - Ha igen, miért? Melyik hangszer(eke)t hallottad legerősebben - mit gondolsz, miért?stb. | **Frontális om**.  | - számítógép- digitális tábla/ kivetítő- hangszóró |  |
| 2 p. 1 p.  | **Óra végi ismétlés**Cél: Az órán átéltek és tanultak elmélyítése, önálló megfogalmazása. **Óra lezárása, köszöntés** |  | **9.)****Összefoglalásképpen** címszavakban, egy-egy szóval jellemezzétek a barokk zenekart! Nem muszáj csak azt mondani, ami ma már elhangzott - nyugodtan jellemezheted a saját szavaiddal is! | **Frontális om.**  |  |  |